Държавен вестник, бр. 38, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  38
(3) Останалите членове на комисията 
получават основно месечно възнаграждение 
в размер 75 на сто от възнаграждението на 
председателя на комисията.
(4) Членовете на комисията нямат право 
на допълнително материално стимулиране.
Чл. 11. (1) Комисията приема решения за:
1. образуване на производство по този закон; 
производството включва внасяне в съда на 
искане за налагане на обезпечителни мерки 
и на иск за отнемане в полза на държавата 
на незаконно придобито имущество;
2. прекратяване на проверката по чл. 27 
или за удължаване на срока є;
3. отказ за образуване на производство по 
този закон;
4. прекратяване на производството по този 
закон;
5. сключване на спогодба по чл. 79; 
6. назначаване на директорите на тери­
ториалните дирекции и по тяхно предло­
жение – на инспекторите в тях, както и за 
изменение и прекратяване на трудовите им 
правоотношения;
7. осъществяване на други правомощия, 
предвидени в този закон.
(2) Решенията на комисията се приемат с 
мнозинство повече от половината от всички 
членове и се мотивират. В мотивите се посоч­
ват фактите, доказателствата, въз основа на 
които те са установени, както и направените 
правни изводи.
(3) Мотивираните откази на комисията по 
ал. 1, т. 3 се публикуват незабавно на интер­
нет страницата на комисията при спазване 
изискванията на Закона за защита на личните 
данни и на Закона за защита на класифици­
раната информация.
(4) За заседанията на комисията се води 
протокол.
(5) Решенията подлежат на обжалване 
по реда на Административнопроцесуалния 
кодекс. Обжалването на решението не спира 
неговото изпълнение. 
Чл. 12. (1) Председателят на комисията:
1. представлява комисията;
2. организира и ръководи дейността є;
3. насрочва и ръководи заседанията;
4. контролира и отговаря за изпълнението 
на бюджета;
5. издава наказателни постановления за 
извършени нарушения по този закон;
6. сключва, изменя и прекратява трудовите 
правоотношения със служителите от адми­
нистрацията.
(2) Заместник-председателят на комисията 
подпомага председателя и го замества при 
негово отсъствие.
Чл. 13. (1) Органи на комисията са ди­
ректорите на териториалните дирекции и 
инспекторите в тях. 
(2) За директори на териториалните дирек­
ции се назначават лица, които имат висше 
юридическо или икономическо образование 
и най-малко 5 години стаж по специалността 
и отговарят на изискванията за заемане на 
длъжността по чл. 8, ал. 1, както и на изис­
кванията за несъвместимост по чл. 8, ал. 3, 
след провеждане на конкурс.
(3) За инспектори в териториалните дирек­
ции се назначават лица с висше юридическо 
или икономическо образование, които отго­
варят на изискванията за несъвместимост 
по чл. 8, ал. 3, след провеждане на конкурс.
Чл. 14. (1) Народното събрание осъщест­
вява парламентарен контрол върху дейността 
на комисията. 
(2) Членовете на комисията са длъжни при 
покана да се явят в Народното събрание и да 
предоставят исканата информация. 
Чл. 15. (1) Комисията ежегодно до 31 март 
представя в Народното събрание доклад за 
дейността си. 
(2) Докладът се предоставя и на президента 
на републиката, и на Министерския съвет и 
се публикува на страницата на комисията в 
интернет.
Чл. 16. (1) Информацията, която е станала 
известна на членовете на комисията, на дирек­
торите и на инспекторите в териториалните 
дирекции, както и на служителите в админи­
страцията при или по повод изпълнението на 
задълженията им, е служебна тайна. 
(2) При встъпването си в длъжност лицата 
по ал. 1 подписват декларация, че няма да 
разгласяват информацията по време на заемане 
на длъжността и след освобождаването им. 
(3) Членовете на комисията, директорите 
на териториалните дирекции, инспекторите 
и служителите в администрацията подписват 
декларация за частни интереси и декларация 
за частен интерес по конкретен повод. 
Чл. 17. Членовете на комисията и дирек­
торите на териториалните дирекции не носят 
имуществена отговорност за причинени вреди 
при упражняване на възложените им по този 
закон правомощия, освен ако вредите са на­
стъпили в резултат на умишлено престъпление 
от общ характер. 
Чл. 18. Членовете на комисията, директори­
те на териториалните дирекции и инспекторите 
се застраховат за застраховка „Злополука“ и 
застраховка „Живот“ при или по повод из­
пълнение на служебните си задължения за 
сметка на републиканския бюджет. 
Чл. 19. (1) Стажът на членовете на ко­
мисията и на директорите и инспекторите в 
териториалните дирекции, както и на лицата в 
администрацията, заемащи длъжност, за която 
се изисква висше юридическо образование 
и юридическа правоспособност, се зачита за 
юридически стаж.